Source: https://beta.e-justice.europa.eu/355/SL/maintenance_obligations?ROMANIA&action=printMS&member=1
Timestamp: 2019-11-17 12:18:52+00:00

Document:
Za odločanje o zahtevah za razglasitev izvršljivosti (eksekvatura) je pristojno sodišče v kraju običajnega prebivališča stranke, zoper katero se zahteva izvršitev, ali sodišče v kraju, kjer naj bi se opravila izvršitev (člen 95 in člen 1098 Zakona št. 134/2010 o zakoniku o civilnem postopku).
Zoper sodno odločbo o zahtevi za razglasitev izvršljivosti (eksekvatura) se lahko vloži pravno sredstvo. Za odločanje o pravnem sredstvu zoper sodno odločbo o zahtevi za razglasitev izvršljivosti (eksekvatura) je pristojno pritožbeno sodišče (člen 96 Zakona št. 134/2010 o zakoniku o civilnem postopku).
Zoper odločbo o pravnem sredstvu (apel) se lahko vloži revizija (recurs) (člen 97(1) Zakona št. 134/2010 o zakoniku o civilnem postopku). Za odločanje o reviziji je pristojno vrhovno kasacijsko sodišče (Înaltei Curţi de Casaţie şi Justiţie):
Str. Batiştei nr. 25, sector 2, cod poştal 020934, Bucureşti
Telefon: +40 21 310 39 08, 21 310 39 09, 21 310 39 12.
Spletišče: http://www.scj.ro.
Postopek ponovne preučitve (procedura de reexaminare) za namene člena 19:
Pristojno je sodišče, ki je izdalo odločbo, in sicer običajno sodišče prve stopnje (judecătoria) ali okrožno sodišče (tribunal).
Tožba za razveljavitev se v skladu s členom 505(1) Zakona št. 134/2010 o zakoniku o civilnem postopku vloži pri sodišču, ki je izdalo sodbo, ki se izpodbija.
Revizija se v skladu s členom 510(1) Zakona št. 134/2010 o zakoniku o civilnem postopku vloži pri sodišču, ki je izdalo pravnomočno sodbo, ki se izpodbija z revizijo.
Ministerul Justiţiei (Ministrstvo za pravosodje)
Direcţia drept internaţional şi cooperare judiciară (Direktorat za mednarodno pravo in pravosodno sodelovanje)
cod poştal 050741
Telefaks: +40 372041079, 0040372041084
E-naslov: ddit@just.ro ali dreptinternational@just.ro
Za izvršitev je pristojno sodišče v kraju, kjer ima dolžnik stalno prebivališče ali kjer se opravlja izvršitev.
Romunščina.
Ministrstvo za pravosodje je za komunikacijo z drugimi osrednjimi organi v Evropski uniji poleg romunščine odobrilo tudi angleščino in francoščino.
Zadnja posodobitev: 06/10/2016

References: sodišče 
 sodišče 
 sodišče 
 sodišče 
 sodišče 
 sodišče 
 sodišče